Rozsudok Všeobecného súdu (piata komora) z 8. júla 2020 – Glimarpol/EUIPO – Metar (Pneumatický nástroj)
(vec T‑748/18)
„Dizajn Spoločenstva – Konanie o výmaze – Zapísaný dizajn Spoločenstva znázorňujúci pneumatický nástroj – Skorší dizajn – Dôkaz o sprístupnení – Článok 7 nariadenia (ES) č. 6/2002 – Dôvod výmazu – Osobitý charakter – Odlišný celkový dojem – Článok 6 ods. 1 písm. b) nariadenia č. 6/2002“
1.      Dizajny Spoločenstva – Opravné prostriedky – Žaloba pred súdom Únie – Právomoc Všeobecného súdu – Preskúmanie zákonnosti rozhodnutí odvolacích senátov – Hranice
(nariadenie Rady č. 6/2002, článok 61; Rokovací poriadok Všeobecného súdu, článok 188)
(pozri bod 16)
2.      Dizajny Spoločenstva – Dôvody výmazu – Nedostatok osobitého charakteru – Sprístupnenie verejnosti – Dôkaz o sprístupnení
[nariadenie Rady č. 6/2002, článok 6 ods. 1, článok 7, článok 25 ods. 1 písm. b) a článok 65 ods. 1; nariadenie Komisie č. 2245/2002, článok 28 ods. 1 písm. b), v) a vi)]
(pozri body 19 – 22)
3.      Dizajny Spoločenstva – Dôvody výmazu – Nedostatok osobitého charakteru – Dizajn, ktorý u informovaného užívateľa nevyvoláva celkový dojem odlišný od dojmu, ktorý vyvoláva skorší dizajn – Kritériá posúdenia
[nariadenie Rady č. 6/2002, článok 6 ods. 1 a článok 25 ods. 1 písm. b)]
(pozri bod 34)
4.      Dizajny Spoločenstva – Dôvody výmazu – Nedostatok osobitého charakteru – Dizajn, ktorý u informovaného užívateľa nevyvoláva celkový dojem odlišný od dojmu, ktorý vyvoláva skorší dizajn – Informovaný užívateľ – Pojem
[nariadenie Rady č. 6/2002, článok 6 ods. 1 a článok 25 ods. 1 písm. b)]
(pozri bod 39)
5.      Dizajny Spoločenstva – Dôvody výmazu – Nedostatok osobitého charakteru – Dizajn, ktorý u informovaného užívateľa nevyvoláva celkový dojem odlišný od dojmu, ktorý vyvoláva skorší dizajn – Celkové posúdenie všetkých prvkov, ktoré obsahuje skorší dizajn
[nariadenie Rady č. 6/2002, článok 6 ods. 1 a článok 25 ods. 1 písm. b)]
(pozri body 45, 47)
6.      Dizajny Spoločenstva – Podmienka ochrany – Osobitý charakter – Dizajn, ktorý u informovaného užívateľa vyvoláva celkový dojem odlišný od dojmu, ktorý vyvoláva skorší dizajn – Stanovenie celkového dojmu vo vzťahu k jednému alebo viacerým skorším dizajnom zohľadňovaným individuálne
(nariadenie Rady č. 6/2002, článok 6)
(pozri bod 46)
7.      Dizajny Spoločenstva – Dôvody výmazu – Nedostatok osobitého charakteru – Dizajn, ktorý u informovaného užívateľa nevyvoláva celkový dojem odlišný od dojmu, ktorý vyvoláva skorší dizajn – Zobrazenie pneumatického nástroja
[nariadenie Rady č. 6/2002, článok 6 ods. 1 a článok 25 ods. 1 písm. b)]
(pozri body 49, 65, 66)
Predmet
Žaloba proti rozhodnutiu tretieho odvolacieho senátu EUIPO zo 4. októbra 2018 (R 1615/2017‑3), týkajúcemu sa konania o výmaze medzi spoločnosťami Metar a Glimarpol
Výrok
1.
Žaloba sa zamieta.
2.
Glimarpol sp. z o.o. je povinná nahradiť trovy konania.
3.
Metar sp. z o.o. znáša svoje vlastné trovy konania.